2023 1 16
LT
Europos Sąjungos oficialusis leidinys
L 14/397
11 priedo 4 priedėlis
Variklių, kuriems tipo patvirtinimas suteiktas kaip atskiriems techniniams mazgams, tinkamo įrengimo transporto priemonėje įrodymas Šis priedėlis taikomas, kai transporto priemonės gamintojas prašo suteikti transporto priemonės su patvirtintu varikliu tipo patvirtinimą atsižvelgiant į išmetamųjų teršalų kiekį pagal šią taisyklę.
Šiuo atveju, be šios taisyklės 6 punkte nustatytų montavimo reikalavimų, taikomas tinkamo įrengimo įrodymo reikalavimas.
Įrodoma tipo patvirtinimo institucijai pateikiant techninių dokumentų rinkinį su įrodymais, pvz., inžineriniais brėžiniais, funkcinėmis analizėmis ir pirmiau atliktų bandymų rezultatais.
Jei taikoma, gamintojas savo nuožiūra kartu su įrodymais gali pateikti tikrose transporto priemonėse arba jų modeliuose įrengtas sistemas arba sudedamąsias dalis, jeigu jis gali įrodyti, kad pateikta įranga atitinka standartą, kurio bus laikomasi gaminant įrangą.
Per įrodymo procedūrą turi būti siekiama įrodyti toliau nurodytų elementų atitiktį šio priedo reikalavimams: a) įrengimo transporto priemonėje suderinamumo su variklio sistema požiūriu (aparatinė, programinė ir ryšių įranga); b) perspėjimo ir raginimo imtis priemonių sistemų (pvz., piktogramos, įjungimo schemos ir t. t.); c) reagento talpyklos ir elementų (pvz., jutikliai), montuojamų transporto priemonėje siekiant užtikrinti atitiktį šio priedo reikalavimams.
Gali būti tikrinamas tinkamas perspėjimo ir raginimo imtis priemonių sistemų įjungimas, informacijos saugojimas bei vidinės ir išorės sąsajų sistemos.
Per patikras nereikalaujama išardyti variklio sistemą arba sudedamąsias dalis ir be reikalo negriežtinamos bandymų sąlygos, reikalaujant atlikti tam tikras procedūras, pvz., pakeisti karbamido tirpalo kokybę arba ilgai laikyti įjungtą transporto priemonę arba variklį.
Siekiant sumažinti transporto priemonės gamintojui tenkančią naštą, jeigu įmanoma, tikrinant minėtas sistemas pasirenkama galimybė atjungti matuoklių elektros grandines ir imituoti ilgą veikimo laiką.